open-index/open-wikipedia-markdown huggingface dataset:
Javm al-Inzar

**Javm al-Inzar** (, dosl. dan upozorenja) ili **Davat zul-Aširah** (, dosl. poziv rodbini) je naziv za događaj iz rane islamske historije koji se odigrao 613. godine. Prenešen je u hadisima i šijitski muslimani ga koriste kao dokaz Alijevoj tvrdnji da je on jedini pravedni nasljednik Muhameda.

## Poziv najbližoj rodbini
Prije nego što je to počeo činiti javno, Muhamed je tri godine u tajnosti propovijedao poruke islama. Tokom 613. odnosno četiri godine nakon revelacije, okupio je članove klana Banu Hašim s ciljem da ih pozove u islam, no prekinuo ga je Abu Lahab i potom su svi napustili gozbu. Kasnije, Muhamed je naredio Aliju da ponovo okupi 40 rođaka i na drugom sastanku im je javno obznanio islam, pozivajući ih da mu se pridruže. Okupljenima se obratio riječima:

Ali je bio jedini koji je prihvatio Muhamedov poziv. Muhamed mu je isprva rekao da sjedne i pričeka da vidi hoće li netko stariji prihvatiti njegov poziv. Po drugi put upitao je isto članove Banu Hašima, međutim, ponovo je pristao samo Ali. Muhamed ga je još jednom zamolio za strpljenje i okupljenima postavio ista pitanja po treći put, no opet je Ali jedini dao pozitivan odgovor. Ovog puta Muhamed je prihvatio njegovu ponudu, primakao se Aliju i obratio prisutnima: "Ovo je moj zamjenik, nasljednik i pomagač! Slušajte ga i pokoravajte mu se!". U drugoj verziji predaje stoji da je Muhamed grleći Alija rekao: "Pogledajte mog brata, mog zamjenika i nasljednika. Slušajte njegove riječi i pokoravajte mu se!".

## Povezano
* Događaj na Gadir-Humu
* Hadis o papiru i olovci

## Literatura
* 
* 
* *Imamate: the Vicegerency of the Prophet* by Rizvi, S. Saeed Akhtar,  Tehran: WOFIS, 1985, str.&nbsp;57–60.
Lakat (razvrstavanje)

**Lakat** može značiti:
* lakat, dio ruke
* lakat (mjera), mjera za dužinu
* Lakat (Nevesinje), bosanskohercegovačko naselje u općini Nevesinje
El romance del Aniceto y la Francisca

***Este es el romance del Aniceto y la Francisca, de cómo quedó trunco, comenzó la tristeza y unas pocas cosas más...*** () je argentinski crno-bijeli igrani film snimljen 1967. godine u režiji Leonarda Favija. Po žanru je mjašavina socijalne i ljubavne drame, a radnja je smještena u gradić u provinciji Mendoza. Protagonist, čiji lik tumači Federico Luppi, je mladić koji uspije zavesti dvije karakterom različite žene, te sa njima počne manipulirati. *Romance* je osvojila nacionalnu filmsku nagradu.

Godine 2008. je Favio režirao njen remake u obliku filmskog mjuzikla pod naslovom *[[Aniceto (film)|Aniceto]]*.

## Uloge
* Federico Luppi ... Aniceto
* Elsa Daniel ... Francisca
* María Vaner ... Lucía
* Edgardo Suárez ... Renato
* Cacho Mendoza ... Čovjek u jami za borbu pijetlova
* Eduardo Vargas ... Golazo
* Ernesto Cutrera ... Don Yiyov sin
* Walter Sanchez
* Joly Bergali
* Rafael Chumbito
* Mario Savino

## Vanjske veze
* 
* ''Este es el romance del Aniceto y la Francisca, de cómo quedó trunco, comenzó la tristeza y unas pocas cosas más...'' en Cine Nacional
Martín Fierro (film)

***Martín Fierro*** je argentinski crno-bijeli igrani film snimljen 1968. godine u režiji Leopolda Torrea Nilssona. Predstavlja adaptaciju istoimenog epa Josea Hernandeza. Naslovni protagonist, koga tumači Alfredo Alcon, je gaučo koji 1870-ih bude silom razdvojen od porodice i prisiljen na niz pustolovina u pampama. *Martin Fierro* je osvojio argentinsku nacionalnu filmsku nagradu Srebrni kondor.

Snimljene su još dvije animirane ekranizacije Hernandezovog epa - 1989. i 2007. godine.

## Uloge

*Alfredo Alcón (Martín Fierro)
*Lautaro Murúa (Cruz)
*Fernando Vegal (el Viejo Vizcacha)
*Graciela Borges (la cautiva)
*María Aurelia Bisutti (mujer de Fierro) 
*Walter Vidarte (Picardía)
*Leonardo Favio (hijo mayor de Martín Fierro)
*Julia von Grolman (mujer de Cruz)
*Sergio Renán (teniente)
*Juan Carlos Lamas 
*Oscar Orlegui (segundo hijo de Martín Fierro)
*Rafael Carret (Napolitano)
*Carlos Davis 
*Juan Alighieri ...El gaucho Envamada
*Linda Peretz (cautiva)
*Juan Villarreal (Voz en off)
*Miguel Padilla
*Miguel Ángel Martínez
*Teresa Serrador (curandera)
*Flora Steinberg (Tía de Picardía)
*Hilda Suárez (Tía de Picardía)
*Walter Soubrié (Comandante)
*Nelly Tesolín (Pulpera)
*Mario Casado
*Antonio Barreto (Barullo)
*Hilmar Callejas (Juez)
*Héctor Carrión (Soldado)
*Carlos Davis
*Carlos Dorrego (Centinela)
*Chola Duby (Curandera)
*Antonio Gómez Anas (Pulpero)
*Korrado Kerstich (Inglés)
*Ignacio López (Guitarrista)
*Guerino Marchesi (Militar)
*Pedro Martínez	(Hombre hablador)
*Adolfo Marzoratti (Prisionero francés)
*Mario Mauret (Vecino de Fierro)
*Juan Merello (Amigo)
*Elida Obella (Morocha)
*Nina Pontier (Mulata)
*Fernando Rosas	(Carcelero)
*Jaime Wallfisch (Veterano)
*Enrique Zingoni (Sargento)


## Vanjske veze
*
*''Martín Fierro'', Cine Nacional.
Brimstone Hill

**Nacionalni park i fortifikacija Brimstone Hill** na otoku Saint Kitts u Federaciji Saint Kitts i Nevis je 1999. zbog svog historijskog, arhitektonskog i kulturnog značenja uvršen na UNESCO-ovu listu mjesta svjetske baštine u Americi. Predstavlja jednu od najbolje očuvanih historijskih fortifikacija u obje Amerike.

## Karakteristike i historija

Fortifikacija i nacionalni park nalaze se 16 km sjeverozapadno od glavnog grada Basseterrea. Brimstone je građen u intervalima punih 100 godina, od 1690-ih do 1790-ih. Projektirali su ga inžinjeri Britanske armije, a gradili afrički robovi. Fortifikacija je podignuta na strmom vulkanskom brdu Brimstone (243 m), na izuzetno teškom terenu, pa se pretpostavlja da su prilikom gradnje poginuli mnogi afrički robovi. Bedemi su izgrađeni od vješto isklesanog vulkanskog kamena sa samog brda, a i malter je pravljen na licu mjesta od vapnenca, kog ima na nižim padinama.

Citadela je jedan je od najranijih i najljepših sačuvanih primjera gradnje nove forme fortifikacija, poznate kao poligonalni sitem. S tvrđave Brimstone puca izvrstan pogled na okolne šumovite planine, kultivirane oranice, polja i historijski gradić Sandy Point. Za lijepog vremena vide se i obližnji nizozemski, francuski i britanski otoci Karipskog mora. Istoimeni Nacionalni park Brimstone Hill osnovan 1985. prostire se na površini od 15,37 hektara.

## Galerija

Datoteka:Saint_Kitts_-_Brimstone_Hill_Fortress_01.JPG|Citadela George
Datoteka:Brimstone_Hill_from_the_sea,_St._Kitts.JPG|Pogled na brdo s mora
Datoteka:Saint_Kitts_-_Brimstone_Hill_Fortress_05.JPG|Pogled s brda na ruine fortifikacije i more
Datoteka:2016_02_FRD_Caribbean_Cruise_Brimstone_Hill_Fortress_S0986540.jpg|Topovi usmjereni prema morskoj pučini
Datoteka:BrimstoneHill02.jpg|Ruine jedne od zgrada
Datoteka:BrimstoneHill08.jpg|Stepenice do fortifikacije


## Reference

## Vanjske veze

* ''Brimstone Hill Fortress National Park''
Sandy Point Town

**Sandy Point** je gradić u parohiji Saint Anne Sandy Point od 3167 stanovnika, u Federaciji Saint Kitts i Nevis u arhipelagu Mali Antili u Karipskom moru.

## Geografija
Sandy Point leži na zapadnoj obali otoka Saint Kitts, udaljen 16 km sjeverozapadno od glavnog grada Basseterrea. Poznat je po fortifikaciji Brimstone Hill podignutoj na brdu koje dominira nad zaljevom. Brimstone Hill je 1999. uvršen na UNESCO-ovu listu mjesta svjetske baštine u Americi.

## Historija
Sandy Point je izrastao krajem 17. vijeka kao luka i naselje prvih engleskih kolonista. Kad je krajem vijeka nastala podjela otoka između francuskih kolonista koji su se naselili kod Basseterrea i engleskih koncentriranih oko Old Roada, Sandy Point je postao trgovište za obje kolonije i najveća luka. To nije dugo trajalo jer su obje strane počele graditi fortifikacije i uskoro zaratile. Od 1713. otokom Saint Kitts vlada samo Kraljevstvo Velika Britanija koja je dovršila tvrđavu Brimstone i pretvorila Sandy Point u karipski Gibraltar.

## Reference

## Vanjske veze

* ''The Port of Sandy Point and its Anchorage''
ResearcherID

**ResearcherID** je sistem za identifikaciju znanstvenih autora. Sistem je u januaru 2008. predstavila korporacija Thomson Reuters.

Ovaj jedinstveni identifikator ima za cilj rješavanje problema identifikacije autora i ispravnog pripisivanja djela. U znanstvenoj i akademskoj literaturi uobičajeno je navesti ime, prezime i inicijale autora članka. Ponekad, međutim, postoje autori s istim imenom, s istim inicijalima, ili časopis pogrešno napiše ime, što rezultira s nekoliko imena za istog autora ili istim imenom za različite autore.

Istraživači mogu koristiti ResearcherID kao svjedočanstvo za svoje objavljene radove i mogu korektno povezati svoj jedinstveni i trajni broj ResearcherID sa svojim radovima. Na taj način oni također mogu ažurirati svoju listu publikacija na internetu.
Kombinirana upotreba Digitalnog identifikatora objekta (DOI) s ResearcherID omogućuje jedinstvenu povezanost autora i istraživačkih članaka. Može se koristiti za povezivanje istraživača s registriranim ispitivanjima ili za identificiranje kolega i suradnika u istom polju istraživanja.

U aprilu 2019. godine ResearcherID je integriran s Publonsom, platformom u vlasništvu Clarivate Analytics, gdje istraživači mogu pratiti svoje publikacije, aktivnosti recenziranja i radove uređivanja časopisa. S ResearcherID-om sada smještenim na Publonsu istraživači mogu dobiti obuhvatniji pregled svojih rezultata istraživanja i doprinosa na jednom mjestu. To je posebno važno za istraživače u područjima koja pretežno koriste recenzirane konferencijske članke (računalne znanosti ) ili u područjima koja se bave izdavanjem knjiga i poglavlja u knjigama (humanističke znanosti i discipline u društvenim znanostima).

ResearcherID i Publons također su integrirani s Web of Science i ORCID, omogućujući razmjenu podataka između tih baza podataka.

ResearcherID su kritizirani kao komercijalni i vlasnički, ali i pohvaljeni kao "inicijativa koja se bavi zajedničkim problemom pogrešne identifikacije autora".

## Povezano
* Hrvatska znanstvena bibliografija (CROSBI)
* Tko je tko u hrvatskoj znanosti
* Open Researcher and Contributor ID (ORCID)
* ResearchGate
* Google Scholar
* Virtualna međunarodna normativna datoteka (VIAF)
* Međunarodni standardni broj imena (ISNI)
* Bibliotečna klasifikacija
* Znanost

## Izvori

## Vanjske veze
* Službena web stranica ResearcherID
* Hrvatska znanstvena bibliografija (CROSBI)
Fierro (film)

***Martín Fierro: la película animada*** () je argentinsko-španski animirani film snimljen 2007. godine u režiji Liliane Romero i Normana Ruiza. Predstavlja adaptaciju istoimenog epa Josea Hernandeza. Naslovni protagonist, kojem glas posuđuje Daniel Fanego, je gaučo koji prolazi kroz niz pustolovina u Argentini 1870-ih.

## Uloge
* Daniel Fanego ... Martín Fierro
* Héctor Calori ... Coronel Machado
* Juan Carlos Gené ... Juez de Paz
* Claudio Gallardou ... Sargento Benítez
* Claudio Rissi ... Sargento Cruz
* Roly Serrano ... Gaucho Matrero
* Gabriel Rovito
* Claudio Da Passano
* César Bordón

## Vanjske veze
* 
* ''Martín Fierro: la película''  en Cine Nacional
* ''Martín Fierro: la película'' en FilmAffinity
Mulati

**Mulati** (od španjolskog *mulato*=mazga) je arhaični i pogrdni naziv za potomke iz veza (brakova) evropeida (bijelaca) i negroida (crnaca).

Najviše mulata ima u Brazilu, Centralnoj Americi i Sjedinjenim Američkim Državama i u Ujedinjenom Kraljevstvu.

## Historija

Genetsko i kulturno miješanje između evropeida i negroida započelo je gotovo odmah nakon prvih kontakta, iako ima nekih Evropeida koji i danas to negiraju. 
Njihov broj je narastao nakon Otkrića Amerike kad su evropski kolonisti počeli prebacivati masu afričkih robova u svoje nove kolonije.
 
Potomci iz takvih mješovitih veza prepoznati su kao društveno različiti od svojih roditelja, pa se širila nova socijalna stratifikacija. Generalni  naziv za sve mješance bio je - *mestizo*, dok se izraz *mulat* obično odnosio na ljude negroidnog i evropeidnog porijekla.

## Reference

## Vanjske veze
* ''Mulat''
Fillmore (film)

***Fillmore*** je američki dokumentarni film snimljen u režiji Richarda T. Heffrona i Elija F. Bleicha i premijerno prikazan 1972. godine. Napravljen je u Fillmore West, znamenitoj koncertnoj dvorani u San Franciscu, i sadrži snimke koncerata koji su u njoj nedugo prije zatvaranja održani od 29. juna do 4. jula 1971. godine, a u kojima su nastupali neki od najpoznatijih i najpopularnijih rock bendova tadašnjeg doba, kao što su Grateful Dead, Jefferson Airplane i Santana, uz koje su ubačene i snimke vezane uz kontrakulturu i hipijevski pokret u San Franciscu 1960-ih.

## Izvori

## Vanjske veze
*
Martín Fierro (film, 1989)

***Martín Fierro*** je argentinsko-kolumbijsko-kubanski animirani film snimljen 1989. godine u režiji Fernanda Laveredea. Predstavlja drugu po redu ekranizaciju istoimenog epa Josea Hernandeza. Naslovni junak je argentinski gaučo, a radnja prikazuje njegove pustolovine 1870-ih.

## Vanjske veze
* Información sobre '' Martín Fierro '' en el sitio del cine nacional
*
Utrechtski mir

**Utrechtski mir**, bolje rečeno **Utrechtski sporazumi** (april 1713. – septembar 1714), ime je za seriju mirovnih sporazuma između Kraljevine Francuske i drugih evropskih sila (11. april 1713. – 7. septembar 1714), kao i za seriju sporazuma između Španjolske i ostalih sila (13. jul 1713. – 26. jun 1714), kojima je završen Rat za špansko nasljeđe (1701–1714)

## Francuski sporazumi
Kraljevina Francuska sklopila je u Utrechtu sporazume sa Britanskim kraljevstvom, Nizozemskom Republikom, Kraljevinom Prusijom, Portugalom i Savojskim vojvodstvom. Sporazumom sa Britanijom (11. april) Francuska je priznala kraljicu Anne kao britanskog suverena i obavezala se prestati pomagati Jamesa Edwarda, sina svrgnutog kralja Jamesa II. Pored tog Francuska je predala Britaniji Newfoundland, Novu Škotsku, krajeve oko Hudsonova zaljeva i otok Saint Kitts. Sporazumom sa Nizozemskom Francuska je pristala da Ujedinjene provincije Nizozemske anektiraju dio Gelderlanda i zadrže neke fortifikacije prema Španjolskoj Nizozemskoj.
 
Sporazumom sa Prusijom, Francuska je priznala kraljevsku titulu Friedrichu I (koju on traži od 1701) i priznala mu pravo na Neuchâtel (u Švicarskoj) i jugoistočni Gelderland. U zamjenu za to Francuska je od Prusije dobila Kneževinu Oranje. Sporazumom sa Savojom, Francuska je priznala Vittoria Amedea za kralja Sicilije i vladara Nice. Sporazumom sa Portugalom priznala mu suverenitet na obje obale rijeka Amazone, zauzvrat joj je ostala Kolonija Gvajana, ali bitno smanjena.

## Španjolski sporazumi
Španjolskoj je trebalo nešto više vremena da sklopi slične sporazume, 13. jula sklopila je sporazum sa Britanijom, njime je Gibraltar i Menorcu dala Britaniji. Nešto prije su britanski trgovci stekli monopol da slijedećih trideset godina snabdjevaju afričkim robovima Španjolsko kolonijalno carstvo, on im je tim sporazumom potvrđen. Španjolska je sporazum sa Savojom sklopila 13. augusta 1713. njime je svoju dotadašnju domenu Siciliju predala Vittoriu Amedeu, kao dio njegovog ratnog plijena, on se zauzvrat odrekao aspiracija na španjolski tron. Sporazum sa Nizozemskom Republikom sklopila je 26. juna 1714., a sporazum sa Portugalom u februaru 1715.

Car Svetog Rimskom Carstva Karl VI je svojim potpisivanjem rastattskog (6. mart 1714) i badenskog (7. septembar 1714) sporazuma sa Francuskom (7. septembar 1714), stavio je točku na i Rata za špansko nasljeđe. Sličan sporazum sklopio je sa Španjolskom u Hagu (februar 1720). Pitanje španjolskog prijestolonasljednika, a time i uzrok Rata za špansko nasljeđe konačno je riješeno u korist burbonskog kandidata Felipea V, unuka francuskog kralja Louisa XIV. Britanija je izvukla najviše koristi od Utrechtskog mira, jer je postala najveća kolonijalna sila i lider u svjetskoj trgovini, profitirao je i grad Utrecht koji je sljedećih dvadesetak godina postao faktor u međunarodnoj politici.

## Reference

## Vanjske veze

* ''The Treaties of Utrecht (1713)'' 
* ''Treaties of Utrecht''
Kosmos kao predosećanje

***Kosmos kao predosećanje*** () je ruski igrani film snimljen 2005. godine u režiji Alekseja Učitelja. Po žanru je historijska drama, a protagonist, koga tumači Jevgenij Mironov je idealistički mladić koji krajem 1950-ih živi u gradiću na poluostrvu Kola, nedaleko od granice sa Norveškom. Radnja prikazuje kako tamo dolazi tajanstveni neznanac (čiji lik tumači Jevgenij Ciganov) i donosi vijest da sovjetska vlada organizira supertajni program vezan za istraživanje kosmosa. *Kosmos kao predosećanje* je prikazan na Moskovskom festivalu gde je osvojio glavnu nagradu.

## Uloge
* Jevgenij Mironov ... Viktor 'Konjok' Konkov
* Jevgenij Ciganov ... German
* Irina Pegova ... Lara
* Elena Ljadova .. Rima
* Sergej Kačanov ... Kirič
* Marija Kuznjecova ... Viktorova majka
* Dmitrij Muljar ... Jurij
* Elena Galibina ... Konobarica
* Igor Shibanov ... Jefim

## Vanjske veze
*  
* Рецензия в журнале «Искусство кино»
* Сценарий
Me and You and Everyone We Know

***Me and You and Everyone We Know*** () je američko-britanski igrani film snimljen u režiji Mirande July, kojoj je to bio cjelovečernji debi, i premijerno prikazan početkom 2005. godine. Po žanru predstavlja kombinaciju drame i romantične komedije. Radnja se sastoji od nekoliko međusobno povezanih priča, čiji se protagonisti upuštaju u neobične ljubavne i slične veze. *Me and You* je prikazan na Kanskom festivalu gdje je osvojio nagradu za najbolju kameru.

## Uloge
* Miranda July ... Christine Jesperson
* John Hawkes ... Richard Swersey
* Miles Thompson ... Peter Swersey
* Brandon Ratcliff ... Robby Swersey
* Natasha Slayton ... Heather
* Najarra Townsend ... Rebecca
* Carlie Westerman ... Sylvie
* JoNell Kennedy ... Pam
* Brad William Henke ... Andrew
* Tracy Wright ... Nancy Herrington
* Hector Elias ... Michael
* Ellen Geer ... Ellen
* Jordan Potter ... Shamus
* Colette Kilroy i James Kayten ... Sylvieina majka i otac

## Reference

## Vanjske veze
* 
* 
* 
*
Sulanga Enu Pinisa

***Sulanga Enu Pinisa*** () je šrilankansko-francuski igrani film snimljen na sinhaleškom jeziku 2005. godine u režiji Vimukhtija Jayasundare. Po žanru je drama, a protagonist je usamljeni vojnik koji se suočava s besperspektivnom monotonijom kako na svom usamljenom položaju, tako i u svojem domu. *Sulanga Enu Pinisa*, kojeg su kritičari uspoređivali sa djelima Andreja Tarkovskog, je premijerno prikazan na Kanskom festivalu gdje je osvojio nagradu za najbolju kameru.

## Uloge
* Kaushalya Fernando ... Soma
* Nilupili Jayawardena ... Lata
* Hemasiri Liyanage ... Piyasiri
* Saumya Liyanage ... Palitha
* Pumudika Sapurni Peiris ... Batti
* Mahendra Perera ... Vojnik

## Vanjske veze
*
Krystyna Feldman

**Krystyna Zofia Feldman** (1. mart 1916 – 24. januar 2007) bila je poljska glumica, poznata po izuzetno dugoj i plodnoj karijeri, u kojoj se ističu uloge u filmovima Jeryzja Kawalerowicza. Nekoliko godina pred smrt je imala zapaženu ulogu kao slikar Nikifor Krynicki u biografskom filmu *[[Moj Nikifor]]*.

## Vanjske veze
*
* Biography at Wirtualna Polska
*Biography  at culture.pl
A Day in the Death of Joe Egg

***A Day in the Death of Joe Egg*** () je teatarski komad Petera Nicholsa premijerno izveden u Glasgowu 1967. godine. Po žanru je mješavina drame i crne komedije. Protagonisti su Bri i Sheila, supružnici čije dijete boluje od cerebralne paralize i nije u stanju komunicirati sa vanjskom svijetom. Radnja prikazuje kako se očajnu situaciju u kojoj su se našli pokušavaju nadvladati humorom.

Godine 1972. je adaptirana u istoimeni igrani film.

## Vanjske veze
* 
* 
* 
* 
* 
* Playbill for 1968 New York production
A Day in the Death of Joe Egg (film)

***A Day in the Death of Joe Egg*** () je britanski igrani film snimljen 1972. godine u režiji Petera Medaka. Po žanru je mješavina drame i crne komedije, a temelji se na istoimenom teatarskom komadu Petera Nicholsa, koji je također napisao scenario. Protagonisti, koje tumače Alan Bates i Janet Suzman, su supružnici čije dijete boluje od cerebralne paralize i koji se sa očajnom situacijom u kojoj su našli pokušavaju suočiti sa humorom.

## Uloge
*Alan Bates ... Bri
*Janet Suzman ... Sheila
*Peter Bowles ... Freddie
*Sheila Gish ... Pam
*Joan Hickson ... Grace

## Reference

## Vanjske veze
*
*
El Gaucho Martín Fierro

***'El gaucho Martín Fierro*** (), poznat i pod skraćenim naslovom ***Martín Fierro***, je ep argentinskog književnika Joséa Hernándeza objavljen 1872. godine. Naslovni protagonist je gaučo koji živi u argentinskim pampama, ali ga vlasti prisilno regrutiraju u vojsku te sudjeluje u borbi protiv patagonskih domorodaca, da bi pri povratku kući postao ogorčeni odmetnik. *El gaucho Martín Fierro*, koji je velikim dijelom romantizirao način života gaučosa, stekao je izuzetnu popularnost, a sa vremenom i status argentinskog nacionalnog epa. Godine 1879. je objavljen nastavak pod naslovom *[[La vuelta de Martín Fierro]]*.

Oba djela su postala predmetom brojnih književnih, umjetničkih i filmskih obrada.

## Povezano
**[[Don Segundo Sombra]]*

## Vanjske veze
*Full book in original language
*Spanish-language web site about ''Martín Fierro''
*English version
*English translation by C.E.Ward
Don Segundo Sombra

***Don Segundo Sombra*** je roman argentinskog književnika Ricarda Güiraldesa objavljen 1926. godine. Naslovni protagonist je gauočo, a radnja prikazuje njegov život iz perspektive njegovog štićenika. Güiraldes je inspiraciju za roman pronašao na porodičnom ranču, kao i u stvarnom liku gauča Segunda Ramireza.

Godine 1969. je adaptiran u istoimeni igrani film gdje je naslovni lik tumačio Guiraldesov nećak Adolfo.

## Povezano
**[[Martin Fierro]]*
Don Segundo Sombra (film)

***Don Segundo Sombra*** je argentinski igrani film snimljen 1969. godine u režiji Manuela Antina. Predstavlja adaptaciju istoimenog romana Ricardoa Güiraldesa. Protagonist, koga tumači Güiraldesov nećak Adolfo Güiraldes, je gaučo, a radnja prikazuje život iz perspektive njegovog štićenika. *Don Segundo Sombra* je osvojio argentinsku nacionalnu filmsku nagradu.

## Uloge
* Héctor Alterio - Gaucho u crnom
* Alejandra Boero - Nespretna žena
* Juan Carvalledo - Fabio kao mladić
* Lito Cruz
* Luis Manuel de la Cuesta
* Juan Carlos Galván
* Juan Carlos Gené - Don Sixto
* Adolfo Guiraldes - Don Segundo Sombra
* Jorge Hacker
* Luis Medina Castro
* Soledad Silveyra - Aurora
* Fernando Vegal

## Vanjske veze
* 
* ''Don Segundo Sombra'' , Cine Nacional.
Mój Nikifor

***Mój Nikifor*** je poljski biografski film snimljen 2004. godine u režiji Krzysztofa Krauzea. Naslovni protagonist, kojeg tumači glumica Krystyna Feldman, je poljski naivni slikar Nikfor Krynicki. *Moj Nikifor* je godine 2005. prikazan na festivalu u Karlovym Varyma gdje je osvojio Kristalni globus.

## Uloge
* Krystyna Feldman – Nikifor Krynicki
* Roman Gancarczyk – Marian Włosiński
* Lucyna Malec – Hanna Włosińska
* Jerzy Gudejko – Ryszard Nowak
* Artur Steranko – Dr. Rosen 
* Jowita Miondlikowska – Čistačica Kowalska 
* Marian Dziędziel – Budnik

## Vanjske veze
* 
* 
* 
*
Nikifor Krynicki

**Nikifor Krynicki**, poznat i pod imenom **Nikifor Drowniak** ili **Epifaniusz Drowniak** (21. maj 1895 - 10. oktobar 1968) je bio poljski slikar, poznat kao jedan od najznamenitijih predstavnika naivne umjetnosti. 

O ranom životu Nikifora, koji je pripadao etničkoj grupi Lemka, se malo zna. Imao je problema sa govorom, bio je gotovo potpuno nepismen, te se sumnjalo da je retardiran. Usprkos toga je 1930-ih otkriven njegov slikarski talent, koji ga je učinio međunarodnom zvijezdom.

Godine 2004. je o njegovom životu snimljen film *[[Moj Nikifor]]* gdje je njegov lik tumačila Krystyna Feldman.

## Izvori

## Vanjske veze

*Nikifor on ot-art.nl
* Nikifor at  Culture.pl
* Nikifor. Catalogue of works. Kyiv, 2013
La vuelta de Martín Fierro

***La vuelta de Martín Fierro*** () je ep argentinskog književnika Josea Hernandeza objavljen 1879. godine. Predstavlja nastavak epa *[[Martin Fierro]]*. Protagonist je gaučo koji je zbog ubistva prisiljen pobjeći iz civilizacije i živjeti među Indijancima, a radnja prikazuje kako se i tamo mora suočavati sa svakojakim opasnostima.

Godine 1974. je ekraniziran kao istoimeni film.

## Vanjske veze
* El Martín Fierro **Primera edición**, Buenos Aires, Imprenta de La Pampa, Victoria 79, 1872; con correcciones marginales del autor + biografía de José Hernández + artículos de Ricardo García, Jorge Padula Perkins y el recientemente fallecido Fermín Chávez.
*  El gaucho Martín Fierro (libro-e)
* El Gaucho Martín Fierro (Proyecto Gutenberg)
* La Vuelta de Martín Fierro (Proyecto Gutenberg)
* Interpretación del "Martín Fierro"
* Texto completo (Ida y Vuelta), prólogo y epílogo de Mario Crocco (estudio general y estudio histórico, ambos extensos), y dos glosarios (léxico de la obra y léxico criollo más general) con centenares de ilustraciones . Edición 1995 en línea (gratuita) del Gobierno de la Ciudad de Buenos Aires, con puntuación moderna.
* Presentación del Martín Fierro en Quichua
* Algunas consideraciones sobre La vuelta de Martín Fierro
La vuelta de Martin Fierro (film)

***La vuelta de Martín Fierro*** () je argentinski igrani film snimljen 1974. godine u režiji Enriquea Dawija. Predstavlja adaptaciju istoimenog epa Josea Hernandeza. Radnja se događa u 19. vijeku, a naslovni protagonist je gaučo koji zbog sukoba sa zakonom pokušava pronaći utočište među Indijancima.

## Vanjske veze
*
* Información sobre '' La vuelta de Martín Fierro '' en el sitio del cine nacional
Kolovrat (razvrstavanje)

**Kolovrat** može biti:

* Kolovrat
* 
* , naselje i nekropola na ušću Seljašnice u Lim, kod današnjeg Prijepolja, Srbija
* , naselje grada Tuzle, Federacija Bosne i Hercegovine, Bosna i Hercegovina
* , naselje u opštini Zagorje ob Savi, Slovenija

## Povezano
* , film iz 2017.
Transkripcija (razvrstavanje)

**Transkripcija** se može odnositi na:
*Transkripcija, lingvistički postupak prenošenja stranih imena
**, prenos na osnovu izvornog izgovora
**, pravila transkripcije
*Transkripcija, prepisivanje DNK u genetici
**, u muzici
Plenerizam

**Plenerizam** (francuski pleinairisme, prema en plein air: na otvorenom), je pojam koji označava slikanje na otvorenom prostoru, u prirodi.

Prema biografu Joachimu von Sandartu, prvi slikar koji je svoje slike - ulja na platnu - slikao u prirodi bio je Claude Lorrain, još u 17. st.

U 19. st. plenerizam najprije prihvaćaju barbizonci, Škola Hudson River, i na koncu impresionisti te Macchiaioli.

Plenerizam se osobito širi nakon što 1830-tih barbizonci, inspirirani Johnom Constableom, nastoje prikazati prirodu pod različitim vremenskim okolnostima i svjetlosnim uvjetima.

Taj će način slikanja osobito proslaviti impresionisti Claude Monet, Pierre-Auguste Renoir i Edgar Degas, a u nas Slava Raškaj, Celestin Medović, Vlaho Bukovac, Ferdo Kovačević, Milan Tolić, Jozo Botteri, Gabrijel Jurkić i Ljudevit Šestić, te u drugoj polovici 20. st. Alfred Krupa (stariji) i Joko Knežević.

## Literatura
*Ante Vranković: Claude Lorrain - Virtuoz pejzažnog slikarstva, Hrvatska revija, 3/2005, 112-115
*Jadranka Damjanov; Ksenija Radulić: Plener, Umjetnost (Likovne umjetnosti), 3. izdanje, Zagreb, 1967., str. 194
The Strange Vengeance of Rosalie

***The Strange Vengeance of Rosalie*** () je američki triler film snimljen 1972. godine u režiji Jacka Starreta. Naslovna lik, čiji lik tumači Bonnie Bedelia, je privlačna indijanska tinejdžerica koja uspije zavesti trgovačkog putnika (čiji lik tumači Ken Howard) i dovesti ga u svoju usamljenu kolibu. Radnja prikazuje kako ga ona tamo zarobi, te kako njegove očajničke pokušaje da se oslobodi komplicira dolazak bajkera (čiji lik tumači Anthony Zerbe). Kasniji su kritičari u radnji filma prepoznali neke od motiva koje će kasnije koristiti Stephen King u svom romanu *[[Misery (roman)|Misery]]*, odnosno filmskoj adaptaciji.

## Uloge
*Bonnie Bedelia ... Rosalie
*Ken Howard ... Virgil
*Anthony Zerbe ... Frye

## Reference

## Vanjske veze
*
Nine Lives (film, 2005)

***Nine Lives*** () je američki igrani film snimljen u režiji Rodriga Garcije i premijerno prikazan početkom 2005. godine. Po žanru je drama, a po strukturi omnibus, te se sastoji od devet međusobno povezanih priča čije su protagonistice žene različitih godišta, porijekla i društvenog položaja, a koje su sve prikazane u jednom dugom kadru. *Nine Lives* je na festivalu u Locarnu osvojio nagradu Zlatni leopard.

## Uloge

### Devet žena
*Elpidia Carrillo ..... Sandra
*Robin Wright Penn ..... Diana
*Lisa Gay Hamilton ..... Holly
*Holly Hunter ..... Sonia
*Amanda Seyfried ..... Samantha
*Amy Brenneman ..... Lorna
*Sissy Spacek ..... Ruth
*Kathy Baker ..... Camille
*Glenn Close ..... Maggie

### Sporedni glumci
*K Callan ..... Marisa 
*Stephen Dillane ..... Martin
*Dakota Fanning ..... Maria
*William Fichtner ..... Andrew
*Jason Isaacs ..... Damian
*Joe Mantegna ..... Richard
*Ian McShane ..... Larry
*Molly Parker ..... Lisa
*Mary Kay Place ..... Alma Wyatt
*Sydney Tamiia Poitier ..... Vanessa
*Lawrence Pressman ..... Roman
*Aidan Quinn ..... Henry
*Miguel Sandoval ..... Ron
*Shawayna Phillips......Elizabeth
 
## Reference

## Vanjske veze
* 
* 
**[http://www.allmovie.com/work/nine-lives-319601 Nine Lives]* at AllMovie
**[http://www.metacritic.com/film/titles/ninelives Nine Lives] * at Metacritic
Maó-Mahón

**Maó** je grad i općina od 28,592 stanovnika na istoku Španjolske u arhipelagu Baleari u Sredozemnom moru.

On je i administrativni centar otoka Menorca.

## Geografija

Mahón leži na istočnoj obali otoka Menorca, na dnu zaljeva dubokog 6 km koji je odlična prirodna luka.
Od Barcelone je udaljen 243 km a od Palme de Mallorca 143 km jugoistočno.
 
## Historija

Mahón je izrastao za Antike pod imenom *Portus Magonis*, ime je dobio po kartagenskom generalu Magu. Za rimske vlasti imao je status municipija.

Nakon duge opsade 1535. zauzeo ga je berberski pirat Hajrudin Barbarosa, nastradao je i 1558. kad su ga orobili berberski pirati.

Britanci su zauzeli Menorcu 1708.
Jedan od prvih poteza koji je poduzeo prvi britanski guverner - *Richard Kane*, bilo je preseljenje prijestolnice iz Ciutadelle u Maó (Mahón), jer je on imao bolju luku za britansku mornaricu.

Nakon tog je 1718. proglašen slobodnom lukom, pa je to bilo prosperitetno doba za grad. Francuska vojska je 1756. zauzela je Menorcu i Mahón, Britanci su se vratili na otok i grad 1763., ali su ga 1781. prepustili Španjolskoj, pa je to stanje 1802. i službeno potvrđeno.

## Znamenitosti
Na samom ulazu u luku nalaze se ruine dviju fortifikacija San Felipe i Marlborough. Pored tog vrijedne su i Gradska vijećnica (Ayuntamiento) iz 17. vijeka i *Casa de la Cultura* u kojoj se nalazi arheološki muzej i biblioteka.

## Privreda i transport

Mahón je od 19. vijeka poznat po proizvodnji cipela i nakita od srebra, ta tradicija zadržala se do danas. Pored tog poznat je i po destilerijama džina. Kako je okolica poljoprivredno - stočarski kraj, poznat po proizvodnji mlijeka - grad je poznat i po kvalitetnom siru.

Za ekonomiju grada sve značajniji je turizam. Grad je otočkim autoputom povezan sa Ciutadellom, na zapadu, brodskim i trajektnim linijama sa Barcelonom i drugim balearskim otocima, a kako ima i aerodrom (IATA: MAH, ICAO: LEMH) povezan je i sa Londonom.
## Reference
 
## Vanjske veze

* ''Ajuntament de Maó - Mahón''  ,
Nine Lives (film, 2002)

***Nine Lives*** () je britanski horor film snimljen 2002. godine u režiji Andrewa Greena. Radnja se odvija u jednom škotskom dvorcu u koga je mladi Škot (čiji lik tumači David Nicolle) pozvao svoje prijatelje kako bi proslavio 21. rođendan, a prilikom čega svi oni postaju mete zloćudnog duha koji ih posjeda i tjera da ubijaju jedni druge. *Nine Lives* je napravljen s niskim budžetom i distribuiran je kao direct-to-video ostvarenje, pri čemu se kao glavna atrakcija reklamirala Paris Hilton, američka manekenka koja je u to vrijeme tek postajala globalni celebrity, a koja se u filmu pojavljuje u jednoj od manjih uloga.

## Uloge

## Izvori

## Vanjske veze
*
The Wind That Shakes the Barley (film)

***The Wind That Shakes the Barley*** () je ratni film snimljen u irsko-britansko-evropskoj koprodukciji i režiji Kena Loacha 2006. godine. Protagonist, čiji lik tumači Cillian Murphy, je irski mladić koji se godine 1920. za vrijeme rata za nezavisnost, ispočetka nevoljko, pridruži svom bratu (čiji lik tumači Pádraic Delaney) i njegovim suborcima iz IRA-e te bori protiv britanske vlasti i njihovih krvoločnih paravojnih formacija koje terorom nastoje ugušiti irski pokret za slobodom. Radnja prikazuje kako tokom sukoba stiče socijalističke ideje, te kako nakon primirja zajedno sa brojnim suborcima odbija prihvatiti mirovni sporazum sa Britancima, a zbog čega će se on i brat naći na suprotnim stranama u krvavom građanskom ratu.

Ken Loach, koji se srodnim temama već bavio u politički angažiranim filmovima kao što su *[[Hidden Agenda (1990 film)|Hidden Agenda]]* i *[[Zemlja i sloboda (film)|Zemlja i sloboda]]*, je inspiraciju za scenario pronašao u biografiji irskog republikanskog vođe Ernieja O'Malleya. Kao i u brojnim drugim ostvarenjima, Loach je inzistirao na realizmu, te je film u cijelosti snimljen u irskoj grofoviji Cork odakle, uz nekoliko izuzetaka, potiču i svi članovi glumačke postave.

*The Wind That Shakes the Barley* je premijerno prikazan na Kanskom festivalu gdje je trijumfirao, osvojivši Zlatnu palmu.

## Glavne uloge

* Cillian Murphy – Damien O'Donovan
* Pádraic Delaney – Teddy O'Donovan
* Liam Cunningham – Dan
* Orla Fitzgerald – Sinéad Ní Shúilleabháin
* Laurence Barry – Micheál Ó Súilleabháin
* Mary Murphy – Bernadette
* Mary O'Riordan – Peggy
* Myles Horgan – Rory
* Martin Lucey – Congo
* Roger Allam – Sir John Hamilton
* John Crean – Chris Reilly
* Damien Kearney – Finbar
* Frank Bourke – Leo
* Shane Casey – Kevin
* Máirtín de Cógáin – Sean
* William Ruane – Johnny Gogan
* Fiona Lawton – Lily
* Sean McGinley – Otac Denis
* Kevin O'Brien – Tim

## Napomene

## Reference

## Vanjske veze
*  
* 
* 
* 
* 
* Interview with Ken Loach  from *[[Socialist Worker]]*, 10 June 2006
* Introduction to ''The Wind That Shakes the Barley'' script by Luke Gibbons, and Gibbons' reply to Kevin Myers
Nine Lives (film, 2016)

***Nine Lives*** () je francusko-kinesko-kanadski porodični film snimljen 2016. godine u režiji Barryja Sonnenfelda. Protagonist, čiji lik tumači Kevin Spacey, je poslovni čovjek koji zbog radoholizma zanemaruje svoju porodici. Radnja prikazuje kako se transformira u mačku. Loše je prošao i kod publike i kod kritike.

## Izvori

## Vanjske veze
* 
* 
* 
*
Štěstí

***Štěstí*** () je češko-njemački igrani film snimljen 2005. godine u režiji Bohdana Sláme. Po žanru je mješavina drame i komedije, sa radnjom smještenom u sumorni post-industrijski grad Most. Protagonisti su dvije djevojke i mladić koji, svaki na svoj način, sanja o tome da svoju sumornu egzistenciju zamijeni nečim novim. *Štěstí* su na festivalu u San Sebastianu nagrađeni Zlatnom školjkom.

## Vanjske veze
*
*Bohdan Slama´s latest film premieres in Prague
*Something Like Happiness wins top award at San Sebastian film fest
Irski ustanak 1798.

**Irski ustanak** ili **Irska pobuna 1798.** (; ) je bio oružani sukob koji se godine 1798. odigrao u Irskoj između pristaša irske nezavisnosti na jednoj, i snaga odanih britanskoj vlasti na drugoj strani. Do njega je došlo u vrijeme kada je Irska bila formalno nezavisna država, ali personalnom unijom i drugim vezama čvrsto vezana uz Kraljevstvo Velike Britanije, te u kojoj su od 17. vijeka vlast imali pripadnici protestantske manjine, odnosno anglikanske elite koja je od svih političkih i drugih prava isključila ne samo katoličku većinu, nego i pripadnike drugih protestantskih denominacija, uključujući prezbiterijance. Među njima su se posljednjim decenijama 18. vijeka počele širiti liberalne ideje, inspirirane američkom i Francuskom revolucijom, te je tako pod vodstvom Wolfea Tonea osnovana republikanska organizacija Ujedinjenih Iraca koja se borila za irsku nezavisnost. Tone i njegovi pristaše su ustanak pokrenuli za vrijeme dugotrajnog rata koji je Britanija vodila sa republikanskom Francuskom; usprkos početnih uspjeha, britanske vlasti su relativno brzo ugušile ustanak, koji je u mnogim dijelovima Irske bio oslabljen odbijanjem Katoličke crkve da ustanicima pruži podršku, čiji su predstavnici ustanike smatrali saveznicima "bezbožnih" francuskih revolucionara. Ustanak je konačno slomljen kada je zarobljen francuski ekspedicijski korpus koji se iskrcao u Irskoj. Nakon njega su britanske vlasti odlučile formalno potvrditi svoj nadzor nad Irskom te su 1800. doneseni Zakoni o Uniji kojim je nezavisna Kraljevina Irska prestala postojati, te je postala dio novog entiteta poznatog kao Ujedinjeno Kraljevstvo Velike Britanije i Irske.

## Povezano
*Vandejski rat

## Izvori

## Vanjske veze

* National 1798 Centre – Enniscorthy, Co. Wexford
* The 1798 Irish Rebellion – BBC History
* The 1798 Rebellion in County Clare – Clare library
* The 1798 Rebellion – Irish anarchist analysis
* General Joseph Holt of the 1798 Rebellion in Wicklow 
* Fugitive Warfare – 1798 in North Kildare
* Map of Dublin 1798
Ciutadella de Menorca

**Ciutadella de Menorca** kolokvijalno samo *Ciutadella* (Utvrda) je grad i općina od 29,223 stanovnika na istoku Španjolske, smještena na[otoku Menorci (arhipelag Baleari) u Sredozemnom moru. Ciutadella je vijekovima bila prijestolnica Menorce, a danas je njen religijski centar i najveći grad.

## Geografija
Ciutadella leži na zapadnoj obali otoka Menorca, smještena oko uskog zaljeva nalik na rijeku. Od Barcelone je udaljena 209 km a od Palme de Mallorca 113 km.
 
 
## Historija
Ciutadella je izrasla za Antike kao rimska kolonija pod imenom *Lamo*, važnost je dobila tek 73. / 74. kad joj je car Vespazijan dodjelio status municipija. Još od ranog srednjeg vijeka Ciutadella je bila politički religijski i administrativni centar otoka, taj status zadržala je i u vijekovima maurske vladavine. Aragonski kralj Alfonso III zauzeo je Menorcu u 13. vijeku, jedna od prvih stvari koju je poduzeo u Ciutadelli, bila je pretvaranje džamije na vrhu maurske utvrde u jednobrodnu katedralu, a njenog minareta u zvonik.

Sve dok Britanci nisu zauzeli Menorcu 1708. Ciutadella je bila otočka prijestolnica. Jedan od prvih poteza koji je poduzeo prvi britanski guverner - Richard Kane, bilo je preseljenje prijestolnice u Maó-Mahón, jer je on imao bolju luku za britansku mornaricu. Međutim, i nakon toga Ciutadella je nastavila biti sjedište menorske biskupije.
 
## Znamenitosti
Pitoreskna stara luka *Es Born* pored koje se niže splet srednjovjekovnih uličica sa palačama, crkvama i utvrdama je srce historijskog centra grada. 
Tu se nalazi već spomenuta katedrala podignuta je gotičkom stilu početkom 14. vijeka, a od njenih 6 kapela najljepša je *Animas* iz 18. vijeka.

Pored katedrale najveća znamenitost je *Bastió de Sa Font* iz 17. vijeka, jedan od pet bastiona, djelova starih bedema koji su opasivali grad, u njemu je danas smješen *Gradski [[muzej]]*. Sagrađen je u 17. vijeku, na mjestu srednjovjekovnog koji je izgrađen nakon oslobođenja od Maura u 13. vijeku. On je bio u ruševnom stanju nakon napada osmanske flote na grad 1558.

Ciutadella kao religijski centar ima puno sakralnih objekata, od njih valja spomenuti samostan sv. Klare i klaustar crkve Socors, 
dio nekadašnjeg augustinskog samostana.
U neposrednoj okolici ima dosta megalita čija starost dopire do 2. milenija pne.

## Privreda i transport
Za ekonomiju grada najznačajniji je turizam. Grad je otočkim autoputom povezan sa Maó-Mahónom i njegovim aerodromom, a brodskim i trajektnim  linijama sa Barcelonom i Mallorcom.

## Pobratimski gradovi
*  Oristano, Italija 
*  St. Augustine, Sjedinjene Američke Države

## Reference

## Vanjske veze

* ''Ajuntament de Ciutadella de Menorca''
Alfonso III od Aragona

**Alfonso III od Aragona** (-, 1265. - Barcelona, 18. jun 1291.) zvan **Iskreni** (španjolski: *El Franco*) ili **Liberalni** bio je kralj 
Aragona od 1285. kad mu je umro otac do svoje smrti 1291.

## Biografija

Alfonso je bio slabašan vladar koji se upetljao u neuspješnu ustavnu borbu sa aragonskim plemstvom. Zbog tog im je 1287. bio je primoran izdati- 
*Privilegio de la Unión*, kojim im je predao čitav niz svojih Kraljevskih prerogativa.

Za svoje kratkotrajne vladavine uspio je od Maura preoteti Mallorcu 1285. i Ibizu 1286.

Nakon njegove smrti aragonski tron je pripao njegovom bratu Jaimeu II, koji je od 1285. vladao Sicilijom kao *Giacomo I*.

## Reference

## Vanjske veze

* ''Alfonso III''
A fost sau n-a fost?

***A fost sau n-a fost?*** (), u međunarodnoj distribuciji poznat pod engleskim naslovom ***12:08 East of Bucharest*** () je rumunjska filmska komedija snimljena 2006. godine u režiji Corneliua Porumboia. Protagonist je voditelj u lokalnoj TV-stanici u gradu Vaslui koji namjerava obilježiti 15. godišnjicu revolucije kojom je srušen komunistički režim tako što organizira talk show gdje će obični građani iznijeti svoja svjedočanstva o tim događajima. Radnja prikazuje kako kao jedine goste uspije dobiti alkoholiziranog penzionera i ekscentričnog profesora, te kako gosti svojim javljanjem u eter potiču sumnju da li je u Vasluiju uopće bilo ikakve revolucije. *A fost au n-a fost* je prikazan na Kanskom festivalu 2006. gdje je osvojio nagradu za najbolju kameru, postavši dotada najuspješnijim ostvarenjem pokreta poznatog kao Rumunjski novi val.

## Uloge
* Mircea Andreescu - Emanoil Pișcoci
* Teodor Corban - Virgil Jderescu
* Ion Sapdaru - Tiberiu Mănescu
* Mirela Cioabă - Doamna Mănescu
* Luminiţa Gheorghiu - Doamna Jderescu
* Cristina Ciofu - Vali
* Lucian Iftime - Lică
* Annemarie Chertic - Vera
* Petrică Sapdaru - Petrică
* Cătălin Paraschiv - Barman
* George Guoqingyun - Chen
* Constantin Diță - Tibi
* Daniel Badale - Profesor
* Marius Rogojinski - Vecin (naveden kao Marius Rogojinschi)
* Aurelia Țocu - Maricica Dima (samo glas)

## Izvori

## Vanjske veze
* 
*
Om Sara

***Om Sara*** () je švedski igrani film snimljen 2005. godine u režiji Othmana Karima. Po žanru je drama, a naslovni lik, čiji lik tumači Linda Zilliacus, je 20-godišnja djevojka odlučna da uspije i u poslovnom i privatnom životu. Radnja prati sljedećih deset godina, u kojima se nametne kao sposobna i uspješna agentica za prodaju nekretnina, ali se sa druge strane više ne može nositi sa disfunkcionalnom porodicom. *Om Zara* je godine 2006. na Moskovskom festivalu osvojila glavnu nagradu.

## Uloge
*Linda Zilliacus - Sara
*Alexander Skarsgård - Kalle
*Hugo Emretsson - Stefan
*Alexander Karim - Pelle
*Siw Erixon - Saras Mamma
*Cecilia Zwick Nash - Louise
*Claes Göran Thuresson - Peppe, Saras chef
*Birgitta Johansson - Nadja
*Eva Rydberg - Kalles mamma
*Alf Jönsson - Kalles pappa
*Per Ullberg - Tony
*Caroline Davidsson - Tonys tjej

## Vanjske veze
* 
* Filmens historia, Helsingborgs Dagblad
* Svensk Filmdatabas
'Salem's Lot

***Salem's Lot*** je horor roman američkog književnika Stephena Kinga. Protagonist je književnik po imenu Ben Mears, koji se nakon četvrt vijeka vraća u gradić Jerusalem's Lot u državi Maine gdje je proveo dio djetinjstva. Radnja prikazuje kako otkriva kako se stanovnici pretvaraju u vampire te kako pokušava pronaći izvor zaraze.

King je u kasnijim intervjuima navodio kako je ideju za roman dobio od supruge Tabitha King tokom razgovora o tome što bi se dogodilo kada bi grof Dracula došao u suvremenu Ameriku, odnosno u mali gradić umjesto megalopolisa. Roman je postigao izuzetan uspjeh, a King se istim motivima pozabavio u dvije priče - *[[Jerusalem's Lot]]* i *[[On the Road (priča)|On the Road]]*, objavljenim u zbirci *[[Night Shift (zbirka priča)|Night Shift]]* 1978. godine.

Roman je postao predmetom nekoliko ekranizacija. Prva od njih je bila nagrađena istoimena televizijska miniserija iz 1979. godine, koja je, pak, godine 1987. dobila nastavak u obliku kino-filma *[[A Return to Salem's Lot]]*. Godine 2004. je snimljena još jedna miniserija.

## Izvori

## Vanjske veze
*
Bonnie Bedelia

**Bonnie Bedelia** (rođena kao **Bonnie Bedelia Culkin**, 25. mart 1948 -) je američka glumica, najpoznatija po ulozi Holly Gennero McLane, supruge protagonista u popularnom akcijskom filmu *[[Die Hard]]*.

## Filmografija

### Film

### Televizija

## Reference

## Vanjske veze

* 
* 
*
San Francisco Javier

**San Francisco Javier** (službeno katalonski *Sant Francesc de Formentera*) je naselje od 1,471 stanovnika na istoku Španjolske na otoku Formenteri u arhipelagu Baleari u Sredozemnom moru.

On je najveće naselje Formentere i njen administrativni i parohijski centar.

## Geografija

San Francisco leži na zapadu otoka nedaleko od zaljeva Pudent.

## Privreda
 
Nekad je većina stanovnika radila u solanama u zaljevu Pudent, a danas u turizmu. 
## Reference
 
## Vanjske veze

* ''Ajuntament de Sant Francesc Xavier'' ,
Salem's Lot (miniserija, 1979)

***Salem's Lot*** je američka horor televizijska miniserija snimljena u režiji Tobea Hoopera originalno prikazana na programu mreže CBS u jesen 1979. godine. Predstavlja prvu ekranizaciju istoimenog romana Stephena Kinga. Protagonist, čiji lik tumači David Soul, je književnik Ben Mears koji se nakon četvrt vijeka vraća u gradić Jerusalem's Lot gdje je proveo dio djetinjstva, i gdje namjerava istražiti ukletu kuću. Radnja prikazuje niz zastrašujućih događaja nakon kojih se ispostavi da se građani pretvaraju u vampire, te kako Mears pokušava otkriti izvor zaraze.

*Salem's Lot* je originalno bio zamišljen kao cjelovečernji kino-film, ali su producenti tokom pisanja scenarija zaključili da bi predložak tako bogat sadržajem mogao biti adekvatno ekraniziran jedino u obliku višedijelne televizijske miniserije. Za režisera je odabran Tobe Hoooper, koji je među fanovima horor-žanra stekao ugled kultnim filmom *[[Teksaški masakr motornom pilom]]*. Hooper je svoj stil velikim dijelom temeljio na klasicima kao što su Hitchcokov *[[Psycho]]* i Murnauov *[[Nosferatu]]*, po čijem je glavnom negativcu grofu Orloku kreiran glavni negativac Kurt Barlow (koga tumači Reggie Nalder. Miniserija je postigla veliku gledanost, te dobila nominacije za niz prestižnih televizijskih nagrada. Nastojeći eksploatirati uspjeh, producenti su izmontirali skraćenu verziju za prikazivanje u dvoranama, koja je sadržavala nekoliko scena eksplicitnog nasilja koje inače ne bi prošlo televizijsku cenzuru. Sam Stephen King je izjavio da nju preferira u odnosu na televizijsku.

Godine 1987. je *Salem's Lot* dobio nastavak u obliku kino-filma *[[A Return to Salem's Lot]]*, a 2004. je snimljen remake u obliku istoimene miniserije.

 
## Uloge

* Reggie Nalder ... Kurt Barlow
* David Soul ... Ben Mears
* James Mason ... Richard Straker
* Lance Kerwin ... Mark Petrie
* Bonnie Bedelia ... Susan Norton
* Lew Ayres ... Jason Burke
* Ed Flanders ... Bill Norton
* Fred Willard ... Larry Crockett
* Julie Cobb ... Bonnie Sawyer
* Kenneth McMillan ... Policajac Parkins Gillespie
* Geoffrey Lewis ... Mike Ryerson
* Barney McFadden ... Ned Tibbets
* Marie Windsor ... Eva Miller
* Bonnie Bartlett ... Ann Norton
* George Dzundza ... Cully Sawyer
* Elisha Cook Jr. ... Gordon "Weasel" Phillips
* Clarissa Kaye ... Marjorie Glick
* Ned Wilson ... Henry Glick
* Barbara Babcock ... June Petrie
* Joshua Bryant ... Ted Petrie
* James Gallery ... Otac Callahan
* Brad Savage ... Danny Glick
* Ronnie Scribner ... Ralphie Glick
* Faithful - Ryersonov pas

## Vanjske veze
* 
*Salem's Lot Then And Now
The Revengers (film)

***The Revengers*** (), u Jugoslaviji prikazan pod naslovom ***Osvetnici Colorada***, je američko-meksički vestern film snimljen 1972. godine u režiji Daniela Manna. Protagonist, čiji lik tumači William Holden, je rančer kome je grupa Comanche Indijanaca masakrirala porodicu, a zbog čega kao plaćenike okuplja grupu ubica i okorjelih kriminalaca kako bi pronašao počinitelje masakra i osvetio se. *The Revengers* su kritičari nakon premijere uspoređivali sa *[[Divlja horda|Divljom hordom]]*, s obzirom da je imao dio iste glumačke ekipe i bio sniman na istim lokacijama u Meksiku. Film je, međutim, neslavno propao na kino-blagajnama.

## Uloge
*William Holden ... John Benedict
*Ernest Borgnine ... Hoop
*Woody Strode ... Job
*Roger Hanin ... Quiberon
*Susan Hayward ... Elizabeth Reilly
*Reinhard Kolldehoff ... Zweig (kao René Koldehoff)
*Jorge Martínez de Hoyos ... Cholo
*Arthur Hunnicutt ... Free State
*Warren Vanders ... Tarp
*Larry Pennell ... Arny
*John Kelly ... Whitcomb
*James Daughton ... Morgan
*Scott Holden ... Poručnik
*Lorraine Chanel ... Mrs. Benedict
*Jorge Luke ... Chamaco
*Raúl Pérez Prieto ... Upravnik zatvora

## Vanjske veze
* 
*